ועדת הכספים, כנסת 20, פרוטוקול מספר 504, 2016-11-22 10:00

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: על סדר היום צו היטלי סחר ואמצעי הגנה (היטל היצף על יבוא לוחות זכוכית צפה מטורקיה) (הוראת שעה), תשע"ו – 2016.

משה גפני: הנושא הזה נדון בישיבה הקודמת, אז הועלו כמה נושאים שביקשנו למצוא להם מענה.

משה גפני: אכן קיבלתי מכתב מאיל זגגי מנכ"ל פניציה ובו הוא כותב: "בהמשך לדיון בוועדת הכספים, חברת פניציה מתחייבת כדלקמן.

משה גפני: כפי שמעולם לא ניצלה החברה את מעמדה לרעה, החברה מתחייבת להמשיך במדיניות זו, בוודאי לתקופת השנה הקרובה בה יהיה היטל ההיצף בתוקף ולא תנצל לרעה את היעדר התחרות התורכית על ידי העלאת מחירים.

משה גפני: החברה תמשיך ותדבק במדיניות של היצמדות לשוק המשוקלל ותעלה או תוריד מחירים רק אם יחול שינוי משמעותי בנתוני השוק שאינם בשליטת החברה".

משה גפני: אני מבקש לומר שיש שני נושאים שאותם אנחנו צריכים להבטיח כי הנושא של היטל היצף הוא נושא שכבר כמעט אנחנו לא משתמשים בו.

משה גפני: יש קושי לעשות את הדבר הזה.

משה גפני: בגלל חשיבות העניין, המציאות הזו שבה אין תחרות שווה בשוק הזה, מה שיכול לגרום לסגירת פניציה כאשר במציאות פניציה לא יכולה לייצא לתורכיה אבל התורכים יכולים לייבא לכאן.

משה גפני: יכולה להיות פגיעה ולכן אנחנו רוצים לאשר את היטל ההיצף באופן חריג, לאשר אותו כפי ששר האוצר מבקש במכתב שכתב אלי בו הוא אומר שהוא החליט על היטל היצף למשך שנה.

משה גפני: בכל מקרה אני מבקש ממנכ"ל פניציה, מר זגגי, לגבי הנושא הזה - אתם מתחייבים שלא יעלו מחירים - לספק את התצרוכת אותה צריך כדי שפתאום לא תהיה עצירה של הנושא.

משה גפני: בכל מקרה, אני אומר לחברי הוועדה שאני מבקש לאשר את זה.

משה גפני: אם יקרה משהו חריג בדרך, זאת אומרת, לא תהיה סחורה או שהמחירים פתאום יעלו בניגוד להתחייבויות, אנחנו מחזירים את היטל ההיצף לוועדה.

מיקי רוזנטל: הייתה עוד בקשה ואני חושב שפניציה צריכה להתייחס גם אליה.

מיקי רוזנטל: העניין שפניציה מייצאת חלק מהסחורה.

מיקי רוזנטל: שיהיה מאמץ גדול קודם לספק את התצרוכת המקומית.

משה גפני: בוודאי.

משה גפני: זה מה שביקשתי.

איתן ברושי: אני שאלתי בפעם הקודמת - ולא ניתנה תשובה – אם לא מתייחסים גם למפעל בירוחם.

משה גפני: לא קשור.

איתן ברושי: אני יודע שזה לא קשור ולכן אני שואל.

<קריאה: גם קוקה קולה אותו הדבר.

איתן ברושי: אני יודע את מי אתה מייצג.

איתן ברושי: אדוני היושב ראש, אני שאלתי שאלה לאחר שביקרתי במקום ונאמר לי שהמפעל יכול לייצר והוא מייצר חמישים אחוזים מהבקבוקים.

איתן ברושי: עובדים במפעל מאתיים עובדים מדימונה ומירוחם.

איתן ברושי: בעת האחרונה התחיל יבוא מעבר לחמישים אחוזים וזה מאיים עד כדי סגירת המפעל בירוחם.

איתן ברושי: מאחר וזו אותה תורכיה ואותה זכוכית, אני שואל את התאחדות התעשיינים.

איתן ברושי: אני מבין שיש כאן שתי פניציות – האחת אני שכן ואחת אני מכיר.

איתן ברושי: לא מובנת לי ההתעלמות מהשאלה של המפעל בירוחם.

משה גפני: את מי אתה שואל?

איתן ברושי: את פניציה והתאחדות התעשיינים.

משה גפני: פניציה לא רלוונטית לעניין הזה כי מדובר במפעל אחר.

משה גפני: אפשר להעלות את הנושא הזה כנושא שצריך לדון עליו ואני בעד שהמפעל בירוחם לא ייפגע.

משה גפני: כבר קיימנו על זה דיון וגם העברנו את צינור הגז לתעשייה.

משה גפני: זה לא רלוונטי לכל העניין הזה מכיוון שאנחנו מדברים על היטל היצף.

משה גפני: זה הנושא.

משה גפני: הנושא הוא לא דיון על התעשייה.

איתן ברושי: היטל היצף על זכוכית.

דוד ביטן: חומרי גלם.

משה גפני: היטל היצף על מה שנוגע לפניציה.

משה גפני: לא נוגע לירוחם.

מיקי רוזנטל: חומר הגלם של הזכוכית ולא המוצרים.

משה גפני: אם אתה מבקש דיון, לא נעשה את זה עכשיו אלא אחרי התקציב.

איתן ברושי: לא, אני לא מבקש.

איתן ברושי: אם התאחדות התעשיינים לא מבקשת, אני לא מבקש.

משה גפני: התאחדות התעשיינים יכולה לבקש אבל זה לא יעזור.

דוד ביטן: אין קשר בין זה לזה.

<איל זגגי: התבקשתי להתייחס לשתי נקודות.

<איל זגגי: נקודה אחת היא נקודת העלאת המחירים, וכמו שציינתי במכתב ששלחתי לוועדה המכובדת, חברת פניציה מתחייבת – כמו שתמיד ביצעה, בעבר - להמשיך לנהוג כך גם בעתיד, כמו שנוהגים בשוק משוכלל, לא תנצל לרעה את המצב.

<איל זגגי: לראיה, הייתה ערובה זמנית למשך חצי שנה עד שההיטל הקבוע עכשיו עולה על הפרק.

<איל זגגי: חברת פניציה לא ניצלה את המצב ואפשר להראות את זה והחברה הראתה את זה בנתונים שהופיעו בפני הוועדה המייעצת ואכן הוועדה המייעצת המליצה על ההיטל הקבוע.

<איל זגגי: כלומר, בעניין הזה חברת פניציה הייתה נקיית כפיים ותישאר כזו גם בעתיד ויש את ההתחייבות שלי בפני הפורום כאן.

<איל זגגי: הנושא השני הוא נושא הספקה סדירה של זכוכית לתעשייה הישראלית.

<איל זגגי: בין שלושים לארבעים אחוזים מהתוצרת של פניציה היום הולכים לתעשייה הישראלית והיא תמשיך להיות כזאת.

<איל זגגי: ברור שרק בהינתן זמן היערכות נדרש כי החברה המייצרת זכוכית באופן רציף במשך 24 שעות ביממה, 365 ימים בשנה והתכנון חייב להתבצע בצורה קפדנית.

<איל זגגי: יש עובי שונה ויש מידות שונות אבל אין ולא היה ולא תהיה חסימה של לקוח כלשהו או אי מכירה למישהו מהלקוחות.

משה גפני: ראשית, אני מודה לך על ההתחייבויות.

משה גפני: שנית, אני מבקש לעקוב אחרי העניין הזה.

משה גפני: אני רוצה שמבחינת ההחלטה שלנו, ההחלטה תהיה מותנית בזה שאם יהיו שינויים דרמטיים ללא סיבה, אני מחזיר את זה לוועדה.

<קריאה: מה זאת אומרת שינויים דרמטיים?

משה גפני: עליות מחירים לא סבירות או שלא מספקים סחורה.

דוד ביטן: אם הם לא יעמדו בהתחייבות, נחזיר את זה לדיון.

משה גפני: אני מבקש להצביע על צו היטלי סחר ואמצעי הגנה (היטל היצף על יבוא לוחות זכוכית צפה מטורקיה) (הוראת שעה), תשע"ו-2016.

רן כהן: מותר לי להציע לכם הצעה?

משה גפני: בבקשה.

רן כהן: אדוני היושב ראש, בשנת 1999 קרה בדיוק אותו הדבר כאשר החליטו להפיל את מפעלי הפלדה בישראל ולא הייתה לי ברירה אלא להטיל היטל היצף מהסוג שאתם הולכים להטיל עכשיו וזה הציל את מפעלי הפלדה בישראל.

רן כהן: אני חושב שההתניה שלך אדוני היושב ראש שהדבר הזה חייב גם מעקב, היא נכונה כדי שלא יהיו תקלות והמחירים לא יעלו ותהיה אספקה.

משה גפני: תודה רבה.

מיקי רוזנטל: שר הכלכלה מבקש את הצו.

משה גפני: נכון, אבל לא צריך התייעצות של שר הכלכלה עם שר האוצר?

משה גפני: מי בעד אישור צו היטלי סחר ואמצעי הגנה (היטל היצף על יבוא לוחות זכוכית צפה מטורקיה) (הוראת שעה), תשע"ו-2016 עם הסיכום שנאמר?

משה גפני: מי נגד?

משה גפני: בעד – פה אחד <צו היטלי סחר ואמצעי הגנה (היטל היצף על יבוא לוחות זכוכית צפה מטורקיה)(הוראת שעה), תשע"ו – 2016, נתקבל.

משה גפני: >

משה גפני: הצו אושר.

משה גפני: אני מודה לכם ואני מבקש מר זגגי, אנחנו נהיה במעקב אחריכם.

משה גפני: זה גם לטובת

משה גפני: כם כי אם יהיו לכם בעיות, ועדת הכספים תעזור לכם אבל אנחנו מבקשים שתעמדו בהתחייבויות.

משה גפני: מר שפירא, אנחנו נמשיך לעקוב אחרי העניין הזה.

משה גפני: אתם לא צריכים להיות מודאגים.

משה גפני: אני מקווה שבסוף זה יהיה לטובה.

משה גפני: יכול להיות שלא נצטרך אפילו את הצו והתורכים יבטלו את היטל ההיצף.

מיקי רוזנטל: בהצלחה לכולם.

משה גפני: תודה רבה.